«Беса Печ» цӀе йолу клубехь ловза волавелира Бериша. Цигахь цо ши сезон яккхира. Иштта шина шарахь иза левзира Албанера «Беса» клубехь. 2014 шеран 27 маехь цо цхьана шаран контракт йира «Скендербеу» клубаца. Оцу клубехь Беришин хьалхара ловзра хилира Чемпионийн Лигийн 2014/2015 шерийн сезонехь Белорусера БАТЭxa0дуьхьул ловзуш. Иза ловзар дӀадолалуш ара а велира, 60-гӀа минутехь хийцира. Ловзра чекхделира 1:1 счёт йолуш. БАТЭ кхидӀа чекхъелира хьошаллехь тоьхна гол бахьнехь. Цул тӀаьхьа Беришас шен клубаца Албанин Суперкубок яккхира, «Фламуртари» цӀе йолу клуб а эшийнаxa0— 1:0.